سوریه‌ده لاذقیه ائلچه‌سینه باغلی تورکمن‌داغی‌نین بوتونونو اله گئچیرمک ایسته‌یه‌ن بشار اسد رژیمی و دستکچیلری، بؤلگه‌یه قارشی آغیر سالدیریلار باشلاتدی.
اسد رژیمی و دستکچیلری اؤلکه‌نین گونئیین‌ده‌کی درعا و قنیطره ائل‌لرین‌ده حاکمیتی تامین ائتدیک‌دن سونرا لاذقیه‌لی تورکمنلرین یاشادیغی تورکمن‌داغی بؤلگه‌سینین حاکمیتینی بوتونلوکله الده ائتمک اوچون حرکته گئچدی.
تورکمن‌داغی بؤلگه‌سین‌ده اؤزگور سوریه کنترلونداکی ایکی خطده پیادا و توپ‌چو سالدیریلاری تشکیل ائد‌ن رژیمینین بؤلگه‌یه حربی ییغیناغی سورور.
ادلبده‌کی رژیم گوجلرینین توپچو بیرلیکلری "گرگین‌لیگی آزالتما بؤلگه‌سی" سرحدلری ایچین‌ده‌کی تورکمن‌داغینی اله گئچیرمک اوچون دونن گئجه وخالیفلرین جبهه خطینه آغیر سالدیریلار باشلاتدی.
رژیم، ۲۰۱۵ین سون آیلارین‌دا روسیانین هاوا دستگی ایله تورکمن‌داغینین یوزده ۸۵ینی اله گئچیرمیشدی. بؤلگه‌ده یاشایان ۲۰ مینه یاخین تورکمن و عرب، تورکیه‌یه کؤچ ائتمک مجبوریتین‌ده قالمیشدی.
تورکمن‌داغین‌دا موخالیفلرین الین‌ده چوم ارن، کلز، عیسی‌پیناری، سالور، یامادی، قارامان‌لی کندلری ایله زئیتینجیک، جیپتوروز، کالابا مزرعه‌لری یئرلشیر.
لاذقیه‌نین قوزئیینده‌کی تورکمن‌داغی، آستانا پروسه‌سی ضامنلری تورکیه، ایران و روسیانین می ۲۰۱۷ده اولوشدوردوغو ادلب و قونشو بؤلگه‌لرده چاتیشمالارین چوخ اولدوغو ساحه‌لری احاطه ائد‌ن گرگین‌لیگی آزالتما بؤلگه‌سی ایچین‌ده یئر آلیر.
